R:   Como ya s'ha dito, as decisions morfolochicas no s'han tractau en a propuesta soque de forma tanchencial y quan ha siu posible trobar solucions de consenso y compromís. Sobre a grafía d'istas formas dialectals, caldrá atener-se a lo que se concretará en a norma local ansotana. En tot caso, o prencipio cheneral de l'apostrofación, siguindo criterios unanimes de todas as luengas que lo emplegan, ye: "L'apostrofe ye un  sinyal lingüistico que se fa servir ta marcar elisions, normalment vocalicas, con parolas gramaticals atonas". Alavez, os fenomens de fonosintaxi no pueden tener solucions ortograficas, ni menos mutilar un lexema.